Cuneiform Tablet Brussel O 3918?
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-na-a qí-bi-ma um-ma šu-sú-en₆-ma a-šùr-i-dí DUMU kur-ub-IŠTAR ša-nu-na-tim i-na kà-ar kà-ar-ma e-ta-wu-kà um-ma šu-ut-ma i-na-a ṭup-pá am ša 2 ma-na KÙ.BABBAR lá i-dí-nam ša bé-ú-lá-tí-a <gap>-kà-<gap>-šu a-ḫi-a il₅-pu-ut-ma KÙ.BABBAR lá i-dí-nam ší-bé-e i-šu-šu-um 20 ma-na KÙ.BABBAR a-na ší-a-ma-tim a-na a-lim{ki} i-dí-nam-ma iš-tù kà-ni-iš a té-ga-ra-ma a-ṣé-er ša ki-ma šu-a-tí iš-pu-ur-ma ma-áš-kà-tám ša a-na a-lim{ki} ú-šé-bi₄-lá-ni-ni e-ṭí-ru-ni-ma a-na kà-ni-iš a-ṣé-ri-šu KÙ.BABBAR uš-té-ri-bu a-bi a-ta be-lí a-ta a-ṣé-er i qá-qí-ri-im da-nim uš-ba-tí-ni a-wi-lúm lá da-mi-iq ú šu-ut šu-um-kà IGI a-lim{ki} i-na lá i-dí-im e i-iz-ku-ur na-áš-pé-ra-tim a-na a-lim{ki} a-ṣé-er <gap> ša ki-ma ku-a-tí lá-pì-it-ma i-nu-mì šu-um-kà <big_gap> nu i lá i-dí-im i-za-ku-ru li-zi-zu-ma a-wi-lam lu-ba-i-šu ú-za-kà áp-tí ma-lá-kà